Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 418

12. évfolyam Környezetvédelem—vízgazdálkodás szakmacsoportos alapozó ismeretek 128 óra Környezetvédelem—vízgazdálkodás szakmacsoportos alapozó gyakorlatok 128 óra Elmélet és gyakorlat 256 óra KÖRNYEZETVÉDELEM—VÍZGAZDÁLKODÁS SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Környezetvédelem—vízgazdálkodási szakmacsoportos alapozó ismeretek oktatásának célja a szakmacsoportba sorolt szakképesítések szakmai elméleti és gyakorlati alapismeretei közül a kiemelt és közös alapozást nyújtó témakörök elsajátítása, a természettudományos tantárgyak tanulásakor szerzett elméleti ismeretek mûszaki-technikai szemléletû ismétlése, rendszerezése, kiegészítése. A készségek és képességek fejlesztésével törekedjen arra, hogy a tanulók képesek legyenek a gazdasági, technikai változások felismerésére, követésére, és a hozzájuk való aktív alkalmazkodásra. Járuljon hozzá a szakmacsoport szakmáinak gyakorlásához nélkülözhetetlen aktív magatartás, felelõsségtudat és mûszaki szemlélet kialakításához, és erõsítse a tanulók szakmacsoporton belüli további tanulmányainak motivációját. Fejlessze a tanulók személyiségét azáltal, hogy a környezetvédelmi, vízgazdálkodási problémák megoldási lehetõségeinek és módjainak megismerésével fejlõdik problémakezelõ és -megoldó készségük, kreativitásuk. A szakmacsoport tevékenységeinek sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport iránt, bizonyítsa be számukra annak gazdasági jelentõségét, hosszú távú fejlõdõképességét. Mutassa be a dolgozók sokszínû tevékenységét, a pályák távlatait, segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. A Mûszaki ábrázolás oktatásának célja a tanulók térlátásának, térszemléletének és vizuális kultúrájának fejlesztése, valamint a szakmai tantárgyak tanulásához szükséges ábrázolási alapismeretek elsajátítása. A Környezetvédelmi alapismeretek oktatásának célja a természeti környezet rendszerszemléletû elemzésével feltárni az ember, az emberi tevékenység és a természeti környezet kapcsolatát. A természeti környezet változásainak bemutatásával annak tudatosítása, hogy az ember a környezetével folyamatosan kölcsönhatásban van, és a felelõtlen emberi tevékenység negatív hatásai visszafordíthatatlanok, vagy esetenként csak nagy anyagi ráfordítással mérsékelhetõk. A környezeti elemeket (talaj, víz, levegõ) ért hatások ismertetésével megértetni, hogy a negatív környezeti hatású termelési technológiák nem fogadhatók el gazdaságossági, illetve mûszaki-technológiai indokok alapján sem. Nyújtson olyan ismeretanyagot, amelynek birtokában a tanulók a környezet állapotát, annak változásait és a változás tendenciáját képesek mérni, illetve megítélni. A Vízgazdálkodási alapismeretek oktatásának célja egyrészt a víznek mint az egyik igen fontos természeti erõforrásnak és környezeti elemnek több szempontból történõ bemutatásával a késõbbiekben oktatásra kerülõ vízgazdálkodási, illetve környezetvédelmi speciális szakmai ismeretek alapozása. Rávilágítani, hogy a vízgazdálkodási feladatok megoldásához létesítési, üzemeltetési és fenntartási ismeretek egyaránt szükségesek. Kiindulási alapok nyújtása a késõbbiekben oktatandó vízhasznosítási és vízkár-elhárítási ismeretekhez. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés képessége, a kreativitás, az ismeretek alkalmazási képessége. Fejlõdjenek a szóbeli és írásos szakmai kommunikációs, illetve a számítástechnikai alkalmazási képességek és a rajzi kifejezõ készség. Alakuljon ki, fejlõdjön, erõsödjön meg a tanulók saját szakmai munkájukkal kapcsolatos kötelességtudata, felelõsségérzete, igényessége, a szóbeli kommunikációban törekedjenek a szakmai nyelv szabatos és helyes használatára, írásos munkáikban az igényes külalakra. Alakuljon ki a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét. A tevékenység végzése során erõsödjék a tanulókban a mások munkájának, eredményeinek, teljesítményeinek tisztelete. Folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást, legyenek képesek és hajlandók aktív környezet- és természetvédõ magatartásra. Ismerjék meg, fogadják el és tudatosan alkalmazzák a szakmai tevékenységek végzéséhez szükséges további magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. Mûszaki ábrázolás: Tudják alkalmazni a tanulók a mûszaki rajzolás alapvetõ eszközeit, ismerjék a mûszaki rajzra vonatkozó szabályokat. Tudjanak szabadkézi rajztechnikával, a mûszaki rajz szabálya szerint készített ábrák távlati képét felvázolni, illetve szemlélet után a tárgyakról vázlatot készíteni. A hagyományos rajztechnikai eljárások mellett legyen ismeretük a számítógéppel segített rajzolás-tervezés nyújtotta lehetõségekrõl. Alakuljon ki olyan szintû térszemléletük, hogy a rajztechnikai és a szerkesztési ismereteket tudják a rajzfeladatok elkészítése, illetve rajzok olvasása során a gyakorlatban alkalmazni. Környezetvédelmi alapismeretek: A tanulók a Környezetvédelmi alapismeretek tanítása-tanulása során lássák rendszerben az ember és a természet kapcsolatát. Az emberiséget foglalkoztató globális környezeti problémák mellett ismerjék fel szûkebb környezetük környezetvédelmi problémáit is. Tudniuk kell, hogy a környezetvédelmi problémák megoldásában kiknek és milyen feladatokkal kell részt vállalniuk. Elõzõ ismereteikre építve ismerjék meg a környezeti elemek (víz, talaj, levegõ) további jellemzõit és az emberi tevékenység környezeti elemekre gyakorolt hatásait. Tájékozottaknak kell lenniük a különféle települések mûködése során keletkezõ környezeti problémákról, különösen a hulladék és a zaj okozta hatásokról. Az ember és a természeti környezet témakörbõl a tanulók ismerjék a környezet és a környezetvédelem, a bioszféra és az ökoszisztéma, az ökológiai és a biológiai egyensúly, a természeti érték, a kultúrtörténeti érték fogalmát és a védetté nyilvánítás, osztályozás fogalmait, fokozatait, valamint a legjelentõsebb védett növény- és állatfajokat. A tanulók értsék a termelési tevékenység hatásait, a természeti környezet elemeinek kölcsönhatásrendszerét, a környezeti tényezõk és az élõlények kapcsolatának meghatározó jellegét. A tanulók tudják rendszerezni az ökoszisztémákat és a védett területeket. A tanulók tudják alkalmazni a természetvédelmi gyakorlatban a védett állat- és növényfajokról, vegetációtípusokról szerzett ismereteiket. A Környezeti elemek témakörbõl a tanulók ismerjék a környezeti elemekkel (víz, talaj, levegõ) kapcsolatos alapfogalmakat és a környezeti elemeket érõ leggyakoribb hatásokat. A tanulók értsék a környezeti elemek minõsítési eljárásainak szükségességét és a szennyezések hatásait a környezeti elemekre. A tanulók tudják rendszerezni a víz minõségi mutatóit és a környezeti elemeket érõ szennyezõ hatásokat. A Települési alapismeretek témakörbõl a tanulók ismerjék a különbözõ településkategóriákat, a település hálózatait, valamint a zaj- és rezgésvédelmi alapfogalmakat. A tanulók értsék a különbözõ területhasználatok eltérõ környezeti hatásait. A Hulladékgazdálkodás témakörbõl a tanulók ismerjék a hulladék fogalmát, fajtáit. A tanulók értsék a hulladékok összetétele, tulajdonságaik, gyûjtésük és lerakásuk közötti összefüggéseket. A Radioaktivitás témakörbõl a tanulók ismerjék a sugárvédelmi alapfogalmakat, mértékegységeket, az atomerõmûvek környezeti hatásait. Az iskola pedagógiai programjába a fenti témákon túl beépíthet az intézményi partnerek igényei szerinti további témaköröket is. Vízgazdálkodási alapismeretek: A Vízgazdálkodási alapismeretek tanítása-tanulása tudatosítsa a tanulókban a víz szerepét, fontosságát az élet minden területén. Matematikai és fizikai tantárgyi koncentráció segítségével alapozza meg a hidrosztatika, hidrodinamika és szivárgáshidraulika méretezési-számítási eljárásait. Fejlessze a tanulók összefüggéseket keresõ és felismerõ szemléletét. Formálja a tanulók vízgazdálkodási szemléletét a korszerû környezetbarát technológiák irányába. Ismertesse meg a tanulókat mindazon szakmai fogalmakkal, mérési, méretezési, számítási eljárásokkal, melyekkel a vízgazdálkodás alapkérdései megérthetõk. Keltse fel a tanulók érdeklõdését a vízgazdálkodás általános alapozó ismeretei iránt. Alakítsa ki a víz mennyiségi és minõségi kérdései iránti fogékonyságot. A Hidrológiai ismeretek témakörbõl a tanulók ismerjék az idõjárási elemeket, azok mérési módszereit, a felszíni és felszín alatti vizek különbözõ megjelenési formáit, a medrek kialakulásának folyamatát, a vízállás, a vízhozam mérésének módjait, a mért vízrajzi adatok feldolgozásának módjait, eljárásait. A tanulók értsék a vízkészletek változásának okait, a sebességeloszlás törvényszerûségeit, az alkalmazott mérési eljárás elvét. A tanulók tudják alkalmazni alapismereteiket egy vízgyûjtõn lejátszódó hidrológiai folyamat vizsgálatánál, a vízfolyások alaktanáról szerzett ismereteiket információszerzéshez a vízfolyások helyszínrajzainak és keresztszelvényeinek tanulmányozásakor, a számítástechnikai ismereteiket a vízrajzi adatfeldolgozási munkák során. A Hidraulikai ismeretek témakörbõl a tanulók ismerjék a hidrosztatikus nyomást kiváltó hatásokat, a felhajtóerõ, az úszás és a lebegés fogalmát, a víznyomásból származó erõk meghatározási módját, a különféle folyadékmozgások osztályozását. A tanulók értsék a szabadfelszínû és a nyomás alatti vízmozgások ellenõrzési és méretezési számításainak elveit. A tanulók tudják alkalmazni elméleti ismereteiket a hidraulikai feladatok megoldása során. A Vízminõségi ismeretek témakörbõl a tanulók ismerjék az ivóvíz minõségi mutatóit, a különféle szennyvizek minõségi jellemzõit. A tanulók értsék a vízhasználatok és a minõség közti összefüggést, a tisztítási hatások fogalmát. A tanulók tudják alkalmazni a vízminõségi határértékeket. A Fizikai eljárások, mûveletek témakörbõl a tanulók ismerjék az ülepítõ és felúsztató berendezések, a szûrõk fõbb típusait. A tanulók értsék az ülepítõk és szûrõk méretezésének elvét. A tanulók tudják rendszerezni a sûrûségkülönbség és a méretkülönbség elvén mûködõ berendezéseket és az ezekkel eltávolítható szennyezõdéseket. A Kémiai eljárások témakörbõl a tanulók ismerjék a derítõk és az ioncserélõk fõbb típusait. A tanulók értsék a derítés, az ioncsere, a lágyítás és a fertõtlenítés elvét. A Biológiai eljárások témakörbõl a tanulók ismerjék a mikroorganizmusok életmûködési sajátosságait, a fermentáció, az aerob és anaerob légzés fogalmát, az oxigénbeviteli módokat, a komposztálás és fermentálás elvi alapjait. A tanulók értsék a mikroorganizmusok technológiai alkalmazhatóságának elvét, a különbséget az aerob és anaerob rendszerek folyamatai és technológiai eljárásai között. A tanulók tudják alkalmazni elméleti ismereteiket annak eldöntéséhez, hogy milyen környezeti problémák kezelhetõk biotechnológiai módszerekkel. Az iskola pedagógiai programjába a fenti témákon túl beépíthet az intézményi partnerek igényei szerinti további témaköröket is.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes